אאופרקריים

אאופרקריים (שם מדעי: Euparkeriidae) היא משפחה של זוחלים פרהיסטוריים שחיו בטריאס התחתון עד הטריאס התיכון לפני 245 עד 230 מיליון שנה. היא כללה שלושה סוגים שהתגלו בפולין, סין ודרום אפריקה. לא כל החוקרים מכירים בקבוצה זו וסוברים שהיא קבוצה פוליפילטית.

בני משפחה זו היו בעלי מאפיינים שהזכירו דינוזאורים או זוחלים דו-רגליים אחרים, למשל כמה דמויי-תנינאים קדומים. הם נחשבים לקרובי הארכוזאורים, אך השתייכו לקבוצה יותר קדומה - דמויי ארכוזאורים, כשבעבר הם נחשבו לקרובי הדינוזאורים, התנינאים והעופות (אוומטאטרסליה). הם היו קטנים וזריזים עם כיסוי של אוסטאודרם נוקשה, והם היו בעלי מפרקים מתאימים לעמידה על שניים, מה שנתן להם יתרון על פני התנינאים והסינאפסידים ששלטו באזור.

ייתכן שהמשפחה הייתה מאבות הארכוזאורים האמיתיים שהפכו לגדולים יותר לאורך הטריאס והשתלטו על מרבית הגומחות הקיימות.

מיון
 אאופרקריה (Euparkeria)
 Osmolskina
 Halazhaisuchus

כמה מהחוקרים משייכים לקבוצה גם את הסוגים: Dorosuchus ו-Asperoris.

קישורים חיצוניים

דמויי ארכוזאורים פרהיסטוריים
זוחלים שחיו בטריאס
טקסונים שהתפתחו בטריאס תחתון